wannaphong/clean_thaiwikipedia huggingface dataset:
# มชณต สุวรรณมาศ
มชณต สุวรรณมาศ (เกิด 3 สิงหาคม พ.ศ. 2535) ชื่อเล่น หลิน เป็นนางแบบ นักแสดง พิธีกรชาวไทย มีผลงานที่สร้างชื่อเสียงคือเป็นนักแสดงในซีรีส์เรื่อง เดอะดรีมเมอร์ คอนโด/บาริสต้า/สถาปนิก

 ประวัติ 
มชณต สุวรรณมาศ เดิมชื่อ กมลพรรณ สุวรรณมาศ เกิดเมื่อวันจันทร์ที่ 3 สิงหาคม พ.ศ. 2535 เธอเป็นบุตรคนเดียว เป็นชาวเขตบางกอกน้อย กรุงเทพมหานคร สำเร็จการศึกษาระดับมัธยมศึกษาจาก โรงเรียนสายน้ำผึ้ง สำเร็จการศึกษาระดับปริญญาตรีจาก มหาวิทยาลัยรังสิต คณะอุตสาหกรรมท่องเที่ยวและการบริการ สาขาการจัดการการท่องเที่ยว เริ่มเป็นนางแบบตั้งแต่ศึกษาอยู่ชั้นมัธยมศึกษาปีที่ 5 โดยอารยา อินทรา เป็นผู้ชักชวนมาถ่าย Lookbook ชุดฤดูร้อน 2554 ของสินค้ายี่ห้อ Theatre จากนั้นก็เริ่มเข้าสู่วงการนางแบบเต็มตัว และเริ่มรับงานเดินแบบ ELLE Fashion Week 2012 หลังจากนั้นเริ่มมีผลงานอื่น ๆ เช่น ถ่ายแบบ เล่นมิวสิกวิดีโอ โดยผลงานการแสดงที่สร้างชื่อเสียงเป็นอันดับแรก คือ เดอะดรีมเมอร์ คอนโด/บาริสต้า/สถาปนิก ในปี 2559หลิน เปิดซิงละคร กับบทบาทสุดท้าทายใน คอนโด/ บาริสต้า/ สถาปนิก อีกทั้งยังมีผลงานทางภาพยนตร์ได้แก่ภาพยนตร์เรื่อง มิสเตอร์เฮิร์ท มือวางอันดับเจ็บ แสดงร่วมกับซันนี่ สุวรรณเมธานนท์, มารี เบิร์นเนอร์ และพงศธร จงวิลาส ในปี 2560เปิดประวัติหลิน หรือ ชาลา ในละครรีเมค หลงไฟ

 ผลงาน 
รายการโทรทัศน์
 ปี  รายการ  บทบาท  ผลิตโดย 2557  Fashion frappe  พิธีกร  - 2561  TGIF  พิธีกร  ออกอากาศทางช่อง gooddayofficial

 ละครโทรทัศน์ 
 ปี  เรื่อง  บทบาท  ช่อง 2560  หลงไฟ ชาลา  จีเอ็มเอ็ม 25 2561  แนวสุดท้าย กวางอันซู , มิสซูซี่   สัมผัสรัตติกาล จันทร์จ้า  2563 - 2564 voice in the rain - เสียงรักในสายฝน  ระริน ภัทภษพิสิฐ (ริน)  ช่องเวิร์คพอยท์, VIU 2566  สืบสวนสำนวนรัก  พัชรียา ธรรมเที่ยงจิต (แพท)  Thai PBS

 ละครซีรีส์ 
 ปี  เรื่อง  บทบาท  ช่อง 2559  เดอะดรีมเมอร์ คอนโด/บาริสต้า/สถาปนิก  ปองขวัญ  ช่องวัน2564อังคารคลุมโปง The series ตอน มือที่สามเพลินจีเอ็มเอ็ม 252565เสน่หาสตอรี่ Season 4 ตอน ปรารถนาเสน่หาAIS Play

 ภาพยนตร์ 
 ปี  เรื่อง  บทบาทผลิตโดย 2560  มิสเตอร์เฮิร์ท มือวางอันดับเจ็บ  ดิวTransformation films2564Songkran Stranger - รักไม่ซ้ำหน้า หลินTiktok

 มิวสิควีดีโอ 
 ปี พ.ศ.  เพลง  นักร้อง  ค่ายเพลง  คู่กับ  2552  กลับไปเป็นเพื่อนกันไม่ได้อีกแล้ว  Forte'  อาร์เอส  โทนี่ รากแก่น 2553เซียนตัดเซียนJetset'erSanamluang Music GMM Grammy2554เผื่อวันพรุ่งนี้K-OTICKamiKazeภาณุ จิระคุณ2555เธอไม่ขอก็จะรักBLACKJACK ft.TJ 3.2.1อาร์เอสBLACKJACKคุกเข่าCOCKTAILGenie Records GMM Grammyปัณฑพล ประสารราชกิจ2562ผี(GHOST)URBOYTJ FT. MAIYARAP -URBOYTJ & MAIYARAPนักสะสม(Collect)No One ElseSpicydisc2566ไหนบอกเลิกแล้วThree Man DownGene Labกฤตย์ จีรพัฒนานุวงศ์ธาตุทองซาวด์YOUNGOHM ft. SONOFO - -
# ฮาร์อังค์เคฟ
ฮาร์อังค์เคฟ เป็นพระบิดาของฟาโรห์แห่งอียิปต์โบราณของราชวงศ์ที่สิบสาม ฟาโรห์เนเฟอร์โฮเตปที่ 1, ฟาโรห์ซิฮาเธอร์ และ ฟาโรห์เซเบคโฮเตปที่ 4 ซึ่งปกครองอียิปต์ในช่วงครึ่งหลังของศตวรรษที่ 18 ในฐานะฟาโรห์ของราชวงศ์ที่สิบสาม
# ไอเนนิ
ไอเนนิ (หรือ ไออิน, อินนิ) เป็นพระราชินีแห่งอียิปต์โบราณที่อาศัยอยู่ในช่วงราชวงศ์สิบสาม (เมื่อประมาณ 1,700 ปีก่อนคริสตกาล)

พระองค์เป็นที่รู้จักเฉพาะจากสคารับทั้งหมด 21 ตัว และตัวประทับตราจากเคอร์มา, p.108
# คาร์ล-ไฮน์ริช ฟ็อน ชตึลพ์นาเกิล
พลเอกทหารราบ คาร์ล-ไฮน์ริช รูดอล์ฟ วิลเฮ็ล์ม ฟ็อน ชตึลพ์นาเกิล  เป็นเป็นนายทหารบกเยอรมัน เป็นผู้บัญชาการทหารในช่วงสงครามโลกครั้งที่สอง ในขณะที่ทำหน้าที่เป็นผู้บัญชาการทหารของเยอรมันในเขตยึดครองฝรั่งเศสและเป็นผู้บัญชาการกองทัพที่สิบเจ็ดในสหภาพโซเวียตในช่วงปฏิบัติการบาร์บาร็อสซา ชตึลพ์นาเกิลได้มีส่วนเกี่ยวข้องในการก่ออาชญากรรมสงคราม รวมทั้งการออกอนุมัติให้จัดการกับพลเรือนและให้ความร่วมมืออย่างใกล้ชิดกับหน่วยไอน์ซัทซ์กรุพเพินในการสังหารหมู่ชาวยิว

เขามีส่วนร่วมในแผนลับ 20 กรกฎาคมเพื่อลอบสังหารอดอล์ฟ ฮิตเลอร์ โดยรับผิดชอบการหาแนวร่วมในฝรั่งเศส ภายหลังจากแผนการล้มเหลว เขาถูกเรียกตัวให้กลับไปยังกรุงเบอร์ลินและในระหว่างทาง เขาได้พยายามจะฆ่าตัวตายแต่ไม่สำเร็จ ต่อมาเขาได้ถูกขึ้นศาลในวันที่ 30 สิงหาคม ค.ศ. 1944 และถูกตัดสินว่ามีความผิดฐานเป็นกบฏและลงโทษด้วยการประหารชีวิตในวันเดียวกัน
# เดเอทเซ ซัลทซ์บวร์คอีเกิลส์
เดเอทเซ ซัลทซ์บวร์คอีเกิลส์  หรือ สโมสรฮอกกี้น้ำแข็งหญิงซัลทซ์บวร์คอีเกิลส์  เป็นทีมฮอกกี้น้ำแข็งหญิงของออสเตรียที่อยู่ในซัลทซ์บวร์ค ประเทศออสเตรีย โดยมีสนามเหย้าคือไอซาเรนาซัลทซ์บวร์คและเป็นสมาชิกของรายการฮอกกี้น้ำแข็งหญิงออสเตรีย บุนเดิสลีกา ทีมนี้ใช้สนามแข่งร่วมกับสโมสรเอทเซ เรดบูลซัลทซ์บวร์ค ของรายการฮอกกี้ลีกออสเตรีย อนึ่ง ผู้เล่นหลายคนของสโมสรยังเป็นสมาชิกของฮอกกี้น้ำแข็งหญิงทีมชาติออสเตรียAustria – National Teams of Ice HockeyDEC Salzburg Eagles details - Eurohockey.com
# อุปปาตสันติเจดีย์
อุปปาตสันติเจดีย์ (, ; ชื่อทางการ , หมายถึง "เจดีย์แห่งสันติ") สถานที่โดดเด่นสำคัญในกรุงเนปยีดอ เมืองหลวงของประเทศพม่า องค์เจดีย์ประดิษฐานพระบรมสารีริกธาตุจากประเทศจีน จำลองแบบมาจากเจดีย์ชเวดากองในเมืองย่างกุ้ง และมีความสูง 

 ประวัติ 
การก่อสร้างเจดีย์อุปปาตสันติ เริ่มขึ้นในที่ 12 พฤศจิกายน พ.ศ. 2549 และมีพิธีการวางศิลาฤกษ์ การก่อสร้างเสร็จสิ้นในเดือนมีนาคม พ.ศ. 2552 สร้างขึ้นตามการแนะนำของต้านชเว ประธานสภาสันติภาพและการพัฒนาแห่งรัฐ มีบัตรเชิญเข้าร่วมพิธีเปิดด้วยวลี "ราชธานีเนปยีดอ" องค์เจดีย์โดยรวมสั้นกว่าเจดีย์ชเวดากอง 30 เซนติเมตร

"อุปปาตะสันติ" แปลว่า "ป้องกันเภทภัย" เป็นชื่อพระคาถาของพระภิกษุสงฆ์ในช่วงต้นพุทธศตวรรษที่ 21 – พุทธศตวรรษที่ 22 ท่องกันในช่วงเวลาวิกฤตโดยเฉพาะอย่างยิ่งระหว่างการเผชิญหน้ากับการบุกรุกจากต่างชาติ

มีการยกฉัตร (ที่ดอว์, ) และหยาดน้ำค้างหรือลูกแก้ว (เซนพู่ดอ, ) ประดิษฐานบนยอดเจดีย์เมื่อวันที่ 10 มีนาคม พ.ศ. 2552

 สิ่งปลูกสร้าง 
ฐานขนาดใหญ่ขององค์พระเจดีย์ที่มนุษย์สร้างขึ้นมามักถูกเข้าใจผิดว่าเป็นเนินเขา

บริเวณพระเจดีย์ประกอบด้วย:
 พระพุทธรูปมหาซูตองพยา ในอาคารมหาภัสดาภูมิคันธกุฏิ
 พระพุทธรูปหยกสี่องค์ในห้องโถงใต้องค์พระเจดีย์
 เสาธงชัยสูง 108 ฟุต
 สวนต้นโพและต้นพระศรีมหาโพธิ์ พร้อมพระพุทธรูป 28 องค์
 สวนต้นโพ 108 ต้น
 สระมาลินีมังคลาและวิหารพระอุปคุต
 พระอุโบสถ
 อาคารเจติยาปะลา
 ที่พักสังหายามา
 อาคารศาสนามหาเบะมานดอว์
 พิพิธภัณฑ์เจดีย์
 อาคารที่เก็บเอกสารทางศาสนา
# อะโหยัยโง่
อะโหยัยโง่  เป็นการ์ตูนสี่ช่องแบบโชเน็งแนวเสี้ยวหนึ่งของชีวิตและตลกของญี่ปุ่น เขียนและวาดภาพโดย  Hiroyuki โดยการ์ตูนตีพิมพ์ครั้งแรกที่นิตยสาร Weekly Shōnen Magazine ในวันที่ 28 พฤศจิกายน 2012 ก่อนจะย้ายไปยังนิตยสาร Bessatsu Shonen Magazine ในเดือน กรกฎาคม 2015ก่อนที่จะตีพิมพ์เป็นฉบับรวมเล่มเป็นจำนวน 12 เล่มโดย สำนักพิมพ์โคดันชะ อนิเมะโทรทัศน์อำนวยการสร้างโดย Diomedéa โดยที่อนิเมะโทรทัศน์ออกอากาศครั้งแรกในญี่ปุ่นในเดือน กรกฎาคม ถึงเดือน กันยายน 2017

ในประเทศไทย อะโหยัยโง่ได้รับลิขสิทธิ์หนังสือการ์ตูนโดยสำนักพิมพ์รักพิมพ์ 

 ตัวละครและผู้ให้เสียงพากย์ 

 รายชื่อตอนในอนิเมะโทรทัศน์ 
 ตอนที่ ชื่อภาษาอังกฤษ กำกับ วันที่ออกอากาศ 
 หมายเหตุ
# ฮันส์ โอสเทอร์
ฮันส์ เพาล์ โอสเทอร์  เป็นพลตรีแห่งกองทัพบกเยอรมัน เขาเป็นหนึ่งในแกนนำของการต่อต้านนาซีในเยอรมนี ตั้งแต่ปี ค.ศ. 1938–1943 ในฐานะรองหัวหน้าสำนักงานหน่วยสืบราชการลับในอัพแวร์ (Abwehr - หน่วยข่าวกรองการทหารเยอรมัน) โอสเทอร์อยู่ในตำแหน่งที่เข้มแข็งที่ปฏิบัติการในการต่อต้านภายใต้โฉมหน้าของงานข่าวกรอง เขาได้ถูกไล่ออกจากการช่วยเหลือไม่ให้ชาวยิวถูกจับกุม

เขาได้เป็นนักวางแผนที่สำคัญของผู้สมรู้ร่วมคิดโอสเทอร์ เมื่อเดือนกันยายน ค.ศ. 1938 โอสเทอร์ถูกจับกุมในปี ค.ศ. 1943 เมื่อถูกต้องสงสัยในการช่วยให้เจ้าหน้าที่อัพแวร์ทำการช่วยเหลือชาวยิวหนีออกไปจากเยอรมนี ภายหลังจากความล้มเหลวในแผนการลอบสังหารฮิตเลอร์ เมื่อเดือนกรกฎาคม ค.ศ. 1944 เกสตาโพได้ตรวจค้นและพบเอกสารบันทึกประจำวันของพลเรือเอก วิลเฮ็ล์ม คานาริส หัวหน้าอัพแวร์ กิจกรรมการเคลื่อนไหวต่อต้านนาซีของโอสเทอร์ถูกเปิดเผย ในเดือนเมษายน ค.ศ. 1945 เขาจึงถูกแขวนคอไปพร้อมกับคานาริสและดีทริช บ็อนเฮิฟเฟอร์ที่ค่ายกักกันฟล็อสเซินเบือร์ค
# เพลงชาติสหพันธรัฐมาลี
เพลงชาติของสหพันธรัฐมาลี 
ตามกฎหมายที่ตราขึ้นเมื่อวันที่ 18 มิถุนายน ค.ศ. 1960. โดยทำนองของเพลงชาติมาลี เรียบเรียงโดย บังซูมานา ซิสโซโก (ท่อนบรรเลงนำ และ โน๊ตอื่น ๆ) และ เนื้อร้องเพลงชาติเซเนกัล คำร้อง โดย เลโอโปลด์ เซดาร์ เซงกอร์ (ได้มีการแก้ไขในภายหลัง). ภายหลังการล่มสลายของสหพันธรัฐ รัฐบาลสาธารณรัฐมาลีได้เก็บรักษาทำนองเพลงชาติ (เนื่องจากผู้เรียบเรียงทำนองมาจากมาลี) และ เนื้อร้องของเพลงชาติเซเนกัล ยังใช้สำนวนเดียวกับสมัยสหพันธรัฐ (แก้ไขเนื้อร้องโดยประธานาธิบดี)  โดยได้ลบคำว่า "มาลี" และ แก้ไขเพียงเล็กน้อย.

 เนื้อร้อง 
ภาษาฝรั่งเศสคำแปล(Introduction)

I

Pincez tous vos koras, frappez les balafons.

Le lion rouge a rugi. Le dompteur de la brousse.

D'un bond s'est élancé, dissipant les ténèbres.

Soleil sur nos terreurs, soleil sur notre espoir.

Debout, Debout mes frères! Voici l'Afrique rassemblée.(บทนำ)

1

จงถอนโคร่าออกให้หมด ตีบาลาฟอน

สิงโตแดงจะคำราม พุ่มไม้แห่งการฝึกฝน

กระโจนไปข้างหน้า จงปัดเป่าความมืดมนออกไป

ดวงอาทิตย์อยู่บนความเกลี้ยวกลัวของเรา ดวงอาทิตย์จะอยู่บนความหวังของเรา

ลุกขึ้น ลุกขึ้นพี่น้องของข้า! นี่คือแอฟริกาที่รวมควบกันRefrain: 
Fibres de mon cœur vert. O Maliennes et Maliens,

Unissons la mer et les sources, unissons la steppe et la forêt!

Épaule contre épaule, sont mes plus que frères,

Salut Afrique mère, Salut Afrique mère!
|ประสานเสียง :

เส้นใยใจเขียวของข้า โอ้ ชาวมาลีทั้งหลายและชาวมาลีเอ๋ย

ให้เรารวมแหล่งทะเลและแหล่งที่มา ให้เรารวบรวมบริภาษและป่าทั้งมวล!

เคียงบ่าเคียงไหล่ เป็นมากกว่าพี่น้องกัน

มารดาแห่งแอฟริกาจงเจริญ มารดาแห่งแอฟริกาจงเจริญII
Toi, Mali, toi, le fils de l'écume du lion,

Toi surgi de la nuit au galop des chevaux,

Rend-nous, oh ! rends-nous l'honneur de nos ancêtres,

Splendides comme ébène et forts comme le muscle

Nous disons droits: l'épée, l'épée n'a pas une bavure.

RefrainIII
O Mali, nous faisons nôtre ton grand dessein:

Rassembler les poussins à l'abri des milans

Pour en faire, de l'est à l'ouest, du nord au sud,

Debout, un même peuple, un peuple sans couture

Mais un peuple tourné vers tous les vents du monde.

RefrainIV
O Mali, comme toi, comme tous nos héros,

Nous serons durs sans haine et des deux bras ouverts.

L'épée, nous la mettrons dans la paix du fourreau,

Car le travail sera notre arme et la parole.

Le Bantou est un frère, et nous et l'Arabe et le Blanc.

RefrainV
Mais que si l'ennemi incendie nos frontières

Nous serons tous dressés et les armes au poing:

Un peuple dans sa foi défiant tous les malheurs,

Les jeunes et les vieux, les hommes et les femmes.

La mort, oui ! Nous disons la mort, mais pas la honte.

Refrain
# วิลเฮ็ล์ม คานาริส
วิลเฮ็ล์ม ฟรันทซ์ คานาริส (1 มกราคม ค.ศ. 1887 – 9 เมษายน ค.ศ. 1945) เป็นพลเรือเอกเยอรมันและเป็นหัวหน้าอัพแวร์ (สำนักงานหน่วยข่าวกรองเยอรมัน) ตั้งแต่ ค.ศ. 1935–1944 ในช่วงแรกเขาเป็นผู้สนับสนุนอดอล์ฟ ฮิตเลอร์ แต่เมื่อถึง ค.ศ. 1939 เขาได้หันหลังให้กับนาซีเมื่อรู้สึกว่าเยอรมนีกำลังจะแพ้สงครามที่สำคัญ ในช่วงสงครามโลกครั้งที่สอง เขาเป็นหนึ่งในเจ้าหน้าที่ทหารที่มีส่วนร่วมในขบวนการต่อต้านระบอบนาซีอย่างลับ ๆ เขาถูกประหารชีวิตด้วยการแขวนคอในค่ายกักกันฟล็อสเซินเบือร์ค (Flossenbürg) จากข้อหากบฏ ในขณะที่ระบอบนาซีกำลังจะล่มสลายลง
# ฟรีดริช อ็อลบริชท์
พลเอกทหารราบ ฟรีดริช อ็อลบริชท์  เป็นนายทหารเยอรมันในช่วงสงครามโลกครั้งที่สองและเป็นหนึ่งในผู้ร่วมสมคิดในเหตุการณ์แผนลับ 20 กรกฎาคมในความพยายามลอบสังหารอดอล์ฟ ฮิตเลอร์ในค.ศ. 1944

ประวัติ
อ็อลบริชท์จบการศึกษาในปีค.ศ. 1907 และได้รับการติดยศเป็นร้อยตรีประจำกรมทหารราบที่ 106 เมืองไลพ์ซิช เขาเข้าร่วมต่อสู้ในสงครามโลกครั้งที่หนึ่ง มียศเป็นร้อยเอกยามสิ้นสุดสงครามในปีค.ศ. 1918 ต่อมาในปีค.ศ. 1926 เขาได้รับตำแหน่งเจ้ากรมทหารต่างประเทศ กระทรวงไรชส์แวร์ เขามีส่วนช่วยสมาชิกเอ็สอาที่ถูกกวาดล้างในคืนมีดยาว โดยจัดหาตำแหน่งในหน่วยข่าวกรองอับแวร์  ให้พวกเขา

อ็อลบริชท์ได้รับแต่งตั้งเป็นเสนาธิการกองทัพน้อยที่ 4 ประจำเดรสเดินในปีค.ศ. 1935 และได้เลื่อนเป็นผู้บัญชาการกองพลทหารราบที่ 24 ต่อมาในปีค.ศ. 1938 อ็อลบริชท์เป็นนายทหารส่วนน้อยที่สนับสนุนพลเอกอาวุโสแวร์เนอร์ ฟ็อน ฟริทช์ ผู้บัญชาการใหญ่กองทัพบก ซึ่งถูกใส่ความว่าเป็นพวกรักร่วมเพศและต้องลาออกในต้นปีค.ศ. 1938 ภายหลังการลาออกของพลเอกอาวุโสฟริทช์ เขาค้นพบว่าข้อกล่าวหานั้นเป็นเรื่องแต่งโดยมีฮิมเลอร์อยู่เบื้องหลัง ทั้งนี้เพื่อเปิดทางให้ฮิตเลอร์เข้าแทรงแซงกองทัพบก

พลโทอ็อลบริชท์บัญชาการกองพลทหารราบที่ 24 ระหว่างการบุกครองโปแลนด์ในปีค.ศ. 1939 และได้รับมอบกางเขนอัศวินแห่งกางเขนเหล็ก ในปีค.ศ. 1940 เขาได้เลื่อนยศเป็นพลเอกทหารราบ และได้รับแต่งตั้งเป็นหัวหน้าสำนักสามัญทหารบก  สังกัดกองบัญชาการใหญ่กองทัพบก และต่อมาได้รับแต่งตั้งเป็นหัวหน้าสำนักงานกองทัพสำรอง  สังกัดกองบัญชาการใหญ่แห่งแวร์มัคท์
อ้างอิง
# เฮริท
เฮริท เป็นเจ้าหญิงแห่งอียิปต์โบราณสมัยช่วงก่อนอาณาจักรใหม่ที่สอง พระองค์น่าจะเป็นพระราชธิดาของฟาโรห์ชาวฮิดซอส ฟาโรห์อเปปิ ซึ่งเป็นฟาโรห์ที่สำคัญที่สุดของราชวงศ์ที่ 15

พระนามของพระองค์ถูกเขียนลงในคาร์ทูธ ซึ่งเป็นสิทธิพิเศษที่ไม่ได้ให้แก่สมาชิกในราชวงศ์ทั้งหมด ไม่มีใครรู้เรื่องของพระองค์เลย ส่วนของแกะสลักหินอยู่ในพิพิธภัณฑ์ศิลปะเมโทรโพลิแทน
# ยศทหารคีร์กีซสถาน
ตารางข้างล่างต่อไปนี้คือข้อมูลเกี่ยวกับยศทหารของกองทัพคีร์กีซสถาน  โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหภาพโซเวียต

 สัญญาบัตร 
ชั้นยศ นายพล (นายธง) Генерал  นายพัน Пуковник  นายร้อย Капетан  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D กองทัพบก ไม่มีการแต่งตั้ง 50px 50px 50px 50px 50px 50px 50px 50px 50px 50px 50px อักษรซีริลลิก Генерал-полковник Генерал-лейтенант Генерал-майор Полковник Подполковник Майор Капитан Улук лейтенант Лейтенант Кенже лейтенант Курсант กองทัพอากาศ 50px 50px 50px 50px 50px 50px 50px 50px 50px 50px  ชื่อเรียก Genril'a Oberstan Genril'a Lutnant Genril'a  Mayjo'r Genril'a Oberstan Lutnant Oberstan Major Keptein Grost'a Lutnant Lutnant Kursant คำแปล			 พลเอก พลโท พลตรี พันเอก			 พันโท พันตรี ร้อยเอก (พิเศษ) ร้อยเอก		 ร้อยโท ร้อยตรี นักเรียนนายร้อย

 ประทวน 
ชั้นยศ จ่านายสิบ Сержант  นายสิบ และ พลทหารNATO Code OR-9  OR-8  OR-7  OR-6  OR-5  OR-4  OR-3  OR-2  OR-1 กองทัพบก ไม่มีการแต่งตั้ง 50px 50px 50px 50px 50px 50px กองทัพอากาศ 50px 50px 50px 50px 50px 50px อักษรซีริลลิก Старшина Улук сержант Сержант Кенже Сержант ЕфрейторКатардагы жоокер ชื่อเรียก Starshina serzhant Serzhant Serzhant Yefreytor Ryadovoy คำแปล จ่าสิบเอก จ่าสิบโท จ่าสิบตรี สิบเอก สิบโท สิบตรี พลทหาร
# ซาลิทิส
ซาลิทิส (กรีก: Σάλιτις, ซาลาทิส หรือ ซาไอเทส) เป็นฟาโรห์ชาวฮิกซอสพระองค์แรกที่ปกครองอียิปต์ตอนล่างและก่อตั้งราชวงศ์ 15Josephus, I:75-76
# ลูทวิช เบ็ค
พลเอกอาวุโส ลูทวิช เอากุสท์ เทโอดอร์ เบ็ค  เป็นนายทหารบกและเป็นเสนาธิการกองทัพบกเยอรมันของนาซีในเยอรมนีในช่วงก่อนสงครามโลกครั้งที่สอง เบ็คไม่เคยเป็นสมาชิกพรรคนาซี อย่างไรก็ตามในช่วงแรกของคริสต์ทศวรรษ 1930 เขาสนับสนุนอดอล์ฟ ฮิตเลอร์ ที่กล่าวประณามสนธิสัญญาแวร์ซายและต้องการฟื้นฟูแสนยานุภาพของกองทัพเยอรมันขึ้นมาใหม่ เบ็คเป็นหนึ่งในบุคคลมีกังขาต่อความต้องการของพรรคนาซีที่ให้นายทหารเยอรมันทุกนายกล่าวคำสาบานสัตย์ปฏิญาณว่าจะจงรักภักดีต่อฮิตเลอร์โดยไร้เงื่อนไขและข้อสงสัยใด ๆ ในปี ค.ศ. 1934 แม้ตัวเขาจะเชื่อว่าเยอรมนีต้องการรัฐบาลที่เข้มแข็งและฮิตเลอร์จะสามารถประสบความสำเร็จในเรื่องนี้ได้ตราบเท่าที่เขาได้รับอิทธิพลโดยคณะบุคคลเดิมภายในกองทัพมากกว่าหน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส)

ในขณะที่เขาทำหน้าที่เป็นเสนาธิการของกองทัพบกเยอรมันในช่วงระหว่าง ค.ศ. 1935–1938 เบ็ครู้สึกผิดหวังอย่างมาก เขาได้มีจุดยืนอยู่ในการต่อต้านในระบอบเผด็จการที่เพิ่มมากขึ้นของระบอบนาซีและนโยบายต่างประเทศที่ก้าวร้าวของฮิตเลอร์ เบ็คได้ลาออกจากตำแหน่งเสนาธิการในเดือนสิงหาคม ค.ศ. 1938 จากจุดนี้ เบ็คได้เชื่อว่าฮิตเลอร์ไม่สามารถมีอำนาจสำหรับสิ่งที่ดีได้และทั้งฮิตเลอร์และพรรคนาซีสมควรต้องถูกลบออกจากรัฐบาล เขาได้กลายเป็นผู้นำที่สำคัญในการสมรู้ร่วมคิดต่อต้านฮิตเลอร์และได้วางตัวเองว่าจะเป็นประมุขแห่งรัฐ ถ้าหากแผนลับ 20 กรกฎาคมนั้นประสบความสำเร็จ แต่เมื่อแผนได้ล้มเหลว เบ็คก็ได้ถูกจับกุม ในรายงานว่าเขาได้พยายามจะฆ่าตัวตายด้วยการใช้ปืนจ่อยิงศีรษะแต่กลับพลาดจุดสำคัญทำให้ไม่ตายและถูกยิงซ้ำจนตายในที่สุด
# นูเบมฮาต
นูเบมเฮต เป็นพระราชินีแห่งอียิปต์โบราณของระยะก่อนราชอาณาจักรใหม่ที่สอง พระองค์เป็นพระมเหสีของฟาโรห์เซเบคเอมซาฟที่ 1 และยังเป็นที่รู้จักจากหลายอนุสาวรีย์ มีรูปปั้นที่มีชื่อและพระนามของในนิวเบีย และพระองค์ยังปรากฏอยู่บนหินสลักในเดนเดร่าห์ และยังเกี่ยวของกับพระราชินีฮาร์อังค์เคส
# ราชินีโซเบคเอมซาฟ
โซเบคเอมซาฟ เป็นพระราชินีแห่งอียิปต์โบราณของราชวงศ์ที่ 17 พระองค์เป็นพระมเหสีของฟาโรห์อินโยเตฟที่ 6 และน้องสาวของฟาโรห์ที่ไม่ปรากฏชื่ออาจเป็นฟาโรห์อินโยเตฟที่ 7, ฟาโรห์เซเบคเอมซาฟที่ 2 หรือ ฟาโรห์อาโมสDodson, Aidan, Hilton, Dyan. The Complete Royal Families of Ancient Egypt. Thames & Hudson.  (2004), p.117Dodson & Hilton, p.118
# ฮาร์อังค์เคส
ฮาร์อังค์เคส เป็นพระราชินีแห่งอียิปต์โบราณของราชวงศ์ที่ 17 ซึ่งเป็นพระมเหสีของฟาโรห์อินโยเตฟที่ 7Dodson, Aidan, Hilton, Dyan. The Complete Royal Families of Ancient Egypt. Thames & Hudson.  (2004), p.117

พระองค์เป็นที่รู้จักจากภาพสลักของพระราชโอรสของพระองค์ที่พบในคอปโตส และอาจมีพื้นเพมาจากเดนเดร่า ครึ่งหนึ่งของมันอยู่ในพิพิธภัณฑ์โบราณคดีอียิปต์Denderah on Digital Egypt (with translation of the stela)  และอื่น ๆ ที่อยู่ในพิพิธภัณฑ์พุชกิน เจ้าชายอเมนิสมรสกับกับเจ้าหญิงโซเบคเอมเนบ พระราชธิดาของฟาโรห์เซเบคเอมซาฟที่ 1 กับพระมเหสีนูเบมฮาต
# อาโฮเทปที่ 1
อาโฮเทปที่ 1 เป็นพระราชินีแห่งอียิปต์โบราณที่อาศัยอยู่เมื่อประมาณ 1560-1530 ปีก่อนคริสตกาล ในช่วงปลายของราชวงศ์ที่สิบเจ็ดของอียิปต์ พระองค์เป็นพระราชธิดาของสมเด็จพระราชินีเตติสฮอร์ริ กับ ฟาโรห์ทาโอที่หนึ่ง และอาจเป็นน้องสาวและมเหสีของฟาโรห์ทาโอที่สอง พระนางอาโฮเทปที่ 1 มีชีวิตที่ยาวนานและมีอิทธิพลต่ออียิปต์โบราณมาก
# ซิทดเจฮูติ
ซิทดเจฮูติ (พระนามมีความหมายว่า "ธิดาของเทพธอท") เป็นเจ้าหญิงและพระราชินีแห่งราชวงศ์ที่สิบเจ็ดตอนปลายของอียิปต์ พระองค์เป็นพระราชธิดาของฟาโรห์ทาโอที่หนึ่งและพระราชินีเตติสฮอร์ริ และเป็นพระมเหสีของฟาโรห์ทาโอที่สอง พระองค์เป็นพระมารดาของเจ้าหญิงอาโมส

สุสาน
พระศพในรูปของมัมมี่ของพระนางซิทดเจฮูติ ถูกค้นพบเมื่อราวปี ค.ศ. 1820 พร้อมกับโลงศพหน้ากากทอง, หัวใจด้วงสคารับ และผ้าลินินที่หลานสาวของพระองค์ พระราชินีอาโมส-เนเฟอร์ทาริ บริจาคในการฝังพระศพ
# พ่อครับ รักผมได้ไหม?
พ่อครับ...รักผมได้ไหม? (อังกฤษ: Like Father, Like Son) เป็นภาพยนตร์ญี่ปุ่น ที่ออกฉายในปี ค.ศ. 2013 กำกับโดย ฮิโระคาสุ โคเรเอดะ นำแสดงโดย มาซาฮารุ ฟุกุยามะ

เนื้อเรื่องย่อ
"เรียวตะ" คือผู้ชายญี่ปุ่นที่ได้รับทุกสิ่งที่คู่ควรจากการทำงานหนัก และเชื่อเสมอว่าครอบครัวของเขาเดินอยู่บนเส้นทางที่เพียบพร้อม จนวันหนึ่งเขาและภรรยา "มิโดริ" ได้รับโทรศัพท์แจ้งผลตรวจเลือดจากโรงพยาบาล ผลตรวจชี้ชัดว่าลูกชายวัย 6 ขวบ "เคตะ" ไม่ใช่ลูกแท้ๆ ของพวกเขา โรงพยาบาลให้เด็กผิดไป เรื่องราวอันอลวนอลเวงนี้จะจบลงเช่นไร

นักแสดงนำ
 มาซาฮารุ ฟุกุยามะ รับบท เรียวตะ โนโนมิยะ
 โยโกะ มากิ รับบท ยูการิ ไซกิ
 จุน นามิมุระ รับบท คาสึชิ คามิยามะ
 มาชิโกะ อูโนะ รับบท มิโดริ โนโนมิยะ
 คิริน กีกี้ รับบท ริโกะ อิชิเซกิ
 อิซาโอะ นัตสึยากิ รับบท เรียวสึเคะ โนโนมิยะ
# ยาคอฟ ดซูกัสวิลี
ยาคอฟ โยซิโฟวิช จูกัชวิลลี่ (,, Iakob Iosebis dze Jugashvili, ; 18 มีนาคม ค.ศ. 1907 – 14 เมษายน ค.ศ. 1943) เป็นลูกชายคนโตซึ่งเป็นหนึ่งในสามบุตรธิดาของโจเซฟ สตาลิน ซึ่งเกิดมาจากภรรยาคนแรกของสตาลิน,Kato Svanidze เขามีน้องสาวที่ชื่อว่า  Svetlana Alliluyeva และน้องชายเล็ก วาซิลี ดซูกัสวิลี เขาได้ทำหน้าที่ในกองทัพแดงแห่งสหภาพโซเวียตในช่วงสงครามโลกครั้งที่สอง และถูกจับกุมหรือไม่ก็ยอมจำนน ในช่วงแรกของเยอรมันรุกรานสหภาพโซเวียต ในขณะที่ได้มีการถกเถียงเกี่ยวกับการตายของเขา นักประวัติศาสตร์ได้เชื่อว่า เขาได้เสียชีวิตในค่ายกักกัน Sachsenhausen
# โรงเรียนสวนกุหลาบวิทยาลัย ธนบุรี
โรงเรียนสวนกุหลาบวิทยาลัย ธนบุรี (อักษรย่อ: ส.ก.ธ. / S.K.T.) เป็นโรงเรียนมัธยมศึกษา ประเภทสหศึกษา กลุ่มโรงเรียนในเครือสวนกุหลาบวิทยาลัย ลำดับที่ 10 สังกัดสำนักงานเขตพื้นที่การศึกษามัธยมศึกษา เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันตั้งอยู่เลขที่ 201 หมู่ 6 ถนนกาญจนาภิเษก (เลียบทางด่วนสายบางขุนเทียน-พระประแดง) แขวงท่าข้าม เขตบางขุนเทียน กรุงเทพมหานคร 10150 บนเนื้อที่ประมาณ 30 ไร่

โรงเรียนสวนกุหลาบวิทยาลัย ธนบุรี (สวนธน) เป็นหนึ่งในเครือโรงเรียนสวนกุหลาบวิทยาลัย ทั้ง 11 แห่ง โดยบริหารจัดการภายใต้ธรรมนูญการศึกษาแห่งสถาบันสวนกุหลาบ ทั้งยังมีกรีฑาสวนกุหลาบสัมพันธ์ และงานชุมนุมลูกเสือ - เนตรนารี สวนกุหลาบสัมพันธ์ ซึ่งจัดขึ้นร่วมกับโรงเรียนในเครือสวนกุหลาบวิทยาลัย เป็นประจำทุกปี โดยแต่ละโรงเรียนจะผลัดกันเป็นเจ้าภาพ

 ภายในโรงเรียน 
 หลวงพ่อสวนกุหลาบ เป็นพระพุทธรูปปางมารวิชัย  เป็นพระพุทธรูปที่พระบาทสมเด็จพระจุลจอมเกล้าเจ้าอยู่หัวทรงสร้าง พระราชทานเป็นพระพุทธรูปประจำโรงเรียนสวนกุหลาบวิทยาลัย กรุงเทพมหานคร เมื่อครั้งเป็นโรงเรียนพระตำหนักสวนกุหลาบ ซึ่งรัชกาลที่ 5 ทรงพระมหากรุณาธิคุณให้ตั้งชื่อเป็นครั้งที่พระตำหนักสวนกุหลาบ ในพระบรมมหาราชวัง เมื่อ พ.ศ. 2424 เข้าใจว่าเมื่อโรงเรียนย้ายออกมาตั้งภายนอก พระบรมมหาราชวัง หลวงพ่อสวนกุหลาบคงได้เป็นพระพุทธรูปประจำโรงเรียนต่อมา โรงเรียนนวมินทราชินูทิศ สวนกุหลาบวิทยาลัย สมุทรปราการ ในฐานะโรงเรียนน้องได้ถือให้ความเคารพบูชาหลวงพ่อสวนกุหลาบ เช่นเดียวกับโรงเรียนพี่ โรงเรียนสวนกุหลาบวิทยาลัย

 พระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว เป็นพระบรมรูปประทับยืนเต็มพระองค์ ขนาดหนึ่งเท่าครึ่งของพระองค์จริง ฉลองพระองค์ชุดสากล พระหัตถ์ซ้ายถือธารพระกร พระหัตถ์ขวาถือพระมาลา ความสูง 267 เซนติเมตร น้ำหนักประมาณ 800 กิโลกรัม รมสีเนื้อมันปู หรือสีเม็ดมะขามสุก บนแผ่นจารึกที่ฐานพระบรมราชานุสาวรีย์ อัญเชิญตราพระปรมาภิไธยย่อ จปร ไว้เหนือข้อความดังต่อไปนี้ :-

 รายนามผู้บริหาร 
 ทำเนียบผู้บริหาร ลำดับ รายนาม วาระการดำรงตำแหน่ง 1 นายพิศณุ ศรีพล พ.ศ. 2551 - 25632ดร.ศรายุทธ  รัตนปัญญาพ.ศ. 2563 - ปัจจุบัน

 สถาบันสวนกุหลาบ 
ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่าง ๆ ของประเทศไทยทั้งหมด 11 แห่ง มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 แห่งให้ไปในทิศทางเดียวกัน ได้แก่

 กิจกรรมร่วมกับกลุ่มโรงเรียนสวนกุหลาบวิทยาลัย 
งานชุมนุมลูกเสือ-เนตรนารีสวนกุหลาบสัมพันธ์
กลุ่มโรงเรียนสวนกุหลาบวิทยาลัย ได้ร่วมกันจัด งานชุมนุมลูกเสือ-เนตรนารี “สวนกุหลาบสัมพันธ์” ขึ้นเป็นประจำทุกปี ณ ค่ายลูกเสือวชิราวุธ จังหวัดชลบุรี ซึ่งนักเรียนระดับมัธยมศึกษาปีที่ 2 จะเป็นผู้แทนของแต่ละโรงเรียน เข้าร่วมกิจกรรมนี้ 

การแข่งขันกรีฑาสวนกุหลาบสัมพันธ์
กลุ่มโรงเรียนสวนกุหลาบวิทยาลัย ได้ร่วมกันจัด “การแข่งขันกรีฑาสวนกุหลาบสัมพันธ์” ขึ้นเป็นประจำทุกปี ณ ศูนย์กีฬามหาวิทยาลัยธรรมศาสตร์รังสิต
# ไฮล์บร็อน
ไฮล์บร็อน  เป็นเมืองทางตอนเหนือของรัฐบาเดิน-เวือร์ทเทิมแบร์ค ประเทศเยอรมนี ไฮล์บร็อนตั้งอยู่บนแม่น้ำเน็คคาร์ ทางเหนือของนครชตุทการ์ทไปราว 57 กิโลเมตร ถือเป็นเมืองใหญ่อันดับ 6 ของรัฐ ในอดีตเมืองแห่งนี้มีสถานะเป็นเสรีนครของจักรวรรดิโรมันอันศักดิ์สิทธิ์ ไฮล์บร็อนขึ้นชื่อเรื่องการปลูกองุ่นมานับร้อยปี และยังเป็นแหล่งเหมืองเกลือที่สำคัญแห่งหนึ่งของรัฐ ซึ่งในช่วงสงครามโลกครั้งที่สอง บรรดาเหมืองเกลือต่าง ๆ ของไฮล์บร็อนถูกใช้เป็นคลังสรรพาวุธของกองทัพเยอรมัน ไฮล์บร็อนถูกทิ้งระเบิดทางอากาศราว 20 ครั้งตลอดช่วงสงครามแต่ได้รับความเสียหายไม่มาก
# สองหัวใจ สายใยนิรันดร์
สองหัวใจ สายใยนิรันดร์ (อังกฤษ: Fathers And Daughters) เป็นภาพยนตร์อังกฤษ ที่ออกฉายในปี ค.ศ. 2015 กำกับโดย เกเบรียล มัคกิโน นำแสดงโดย รัสเซล โครว์, อะเมนดา ไซย์ฟรีส

เนื้อเรื่องย่อ
เรื่องราวของนักเขียนที่ประสบปัญหาเรื่องก­ารเลี้ยงดูลูกสาว เนื่องจากปัญหาทางสุขภาพจิต ทำให้เขาต้องพลัดพรากลูกสาว ในอีก 27 ปีให้หลัง เรื่องราวในอดีตที่เกี่ยวกับพ่อของเธอจะเป็นตัวทำลายหรือประสานรอยร้าวที่เกิดขึ้นใน­ปัจจุบันของเธอ

นักแสดงนำ
 รัสเซลล์ โครว์ รับบท เจ็ค เดลวิส
 อะแมนดา ไซย์ฟรีส รับบท เคที เดลวิส
 ไคลี่ โรเจอร์ส รับบท เคที เดลวิส (วัยเด็ก)
 แอรอน พอล รับบท คาเมรอน
 เดียน ครักเกอร์ รับบท อลิซาเบธ
 คูเวนเชน วอริส รับบท ลูซี่ คาร์เทอร์
 เจเน็ต แม็คเทียร์ รับบท แคโรลีน
 ออคตาเวีย สเปนเซอร์ รับบท ดร. คอร์แมน
 เจน ฟอนดา รับบท เท็ดดี้ สแตนต้อน
 บรูซ กรีนวู๊ด รับบท วิลเลี่ยม
# ธนาคารแห่งประเทศอังกฤษ
ธนาคารแห่งประเทศอังกฤษ  คือธนาคารกลางของสหราชอาณาจักรซึ่งถือเป็นต้นแบบของธนาคารกลางทั่วโลก ธนาคารแห่งประเทศอังกฤษก่อตั้งเมื่อปีค.ศ. 1694 ในรัชสมัยพระเจ้าวิลเลียมที่ 3 แห่งอังกฤษ ด้วยทุนประเดิม 1.2 ล้านปอนด์ เมื่อแรกจัดตั้งมีชื่อว่า ผู้ว่าการและบริษัทธนาคารแห่งประเทศอังกฤษ  จัดตั้งขึ้นเพื่อเป็นนายธนาคารรับฝากเงินให้แก่รัฐบาลอังกฤษ เมื่อแรกก่อตั้งมีผู้ถือหุ้นใหญ่เป็นเอกชนจนกระทั่งรัฐบาลได้เข้าไปซื้อหุ้นใหญ่ในปีค.ศ. 1946 ธนาคารแห่งนี้ถือเป็นธนาคารกลางที่เก่าแก่เป็นอันดับสองของโลกรองจากธนาคารแห่งชาติสวีเดน และเป็นธนาคารที่เก่าแก่เป็นอันดับ 8 ของโลกในปัจจุบัน 

แม้ธนาคารแห่งประเทศอังกฤษจะมีเขตอำนาจทั่วทั้งสหราชอาณาจักร แต่ธนาคารรับผิดชอบการพิมพ์เงินตราสกุลปอนด์สเตอร์ลิงเฉพาะที่ใช้ในประเทศอังกฤษและเวลส์เท่านั้น ส่วนเงินตราสกุลปอนด์สเตอร์ลิงที่ใช้ในประเทศสกอตแลนด์และไอร์แลนด์เหนือจะถูกพิมพ์ขึ้นโดยธนาคารพาณิชย์ท้องถิ่น
# สถานีคีรอฟสกีซาวอด
สถานีคีรอฟสกีซาวอด   เป็นสถานีรถไฟใต้ดินของรถไฟใต้ดินเซนต์ปีเตอร์สเบิร์ก เป็นสถานีประจำสายคีรอฟสโค-วืยบอร์กสกายาhttps://structurae.net/structures/kirovsky-zavod-metro-station เปิดให้บริการในวันที่ 15 พฤศจิกายน 1955